Ekstremvêret Vera

mini|Satelittbilete av det polare lågtrykket med vindobservasjonar. Vindpilene viser retning. Eit «flagg» på ei vindpil tyder 25 m/s, og kvar heile strek er 5 m/s. Den kraftigaste vinden observert på dette bilete er altså 35 m/s like sør for senteret av lågtrykket.
Vera var eit ekstremvêr som råka kysten av Trøndelag nord for Trondheimsfjorden torsdag ettermiddag og kveld 20. november 2008. Ekstremvarselet, det fjerde som vart sendt ut i 2008, vart sendt ut frå MI midt på dagen var basert på ein kombinasjon av kraftig vind (opp mot sterk storm), tett snøfall, og høge bølgjer (signifikant bølgjehøgd på 10-12 m) inn mot kysten i kombinasjon med stormflod. 

Årsaka til ekstremvêret var eit polart lågtrykk som oppstod då særs kald luft (ned mot -50 °C) i høgda over Grønland dreiv ut over Grønlandshavet og kopla seg saman med ei forstyrring i atmosfæren her. Kraftig nordavind dreiv lågtrykket søraustover og inn mot kysten av Helgeland. Sjølv om det var Helgeland som møtte sjølve lågtrykkssenteret, var det områda sør for senteret som fekk den kraftigaste vinden. 

Den sterke vinden og dei kraftige snøbyene gav snøstorm i Møre og Romsdal og Trøndelag. 

 Verknad 
Torsdag ettermiddag vart det målt vindstyrke på 36 m/s på helikopterdekket på Heidrun-plattforma. Standard vindmåling skal derimot målast 10 meter over havnivå, og i denne høgda vart det berre målt 23 m/s. Samstundes vart det målt signifikant bølgjehøgd på 11,1 meter og ei maksimal bølgjehøgd på 17,3 m på Heidrun. 

Sklinna og Nordøyan fyr målte 26 m/s (full storm) kl. 14 på torsdagen. I løpet av døgnet frå kl. 07 den 20. november til kl. 07 den 21. november fall det 42 cm nysnø i Grong, 41 cm i Verdal og 30 cm i Namdalseid. 

Utover dagen og natta vart det ikkje rapportert om skadar, men ein del vanskelege køyreforhold og mange trafikkmeldingar.

Snøfallet og snøfokk skapte problem for flyavgongane fredag morgon 21. novemeber og forseinkingar. 

 Vind 
Kraftigast vind mellom 22. desember kl. 01 og 23. desember kl. 01. Områda frå Nordhordland til Troms fekk opp i full storm i denne perioden. 

 Stasjon Middelvind (m/s) Vindkast (m/s) Tidspunkt Nordøyan fyr  31,6  38,5  kl. 16-17 20. nov. Sklinna fyr  29,7   35,4  kl. 18-19 20. nov. Buholmråsa fyr  25,3  32,8  kl. 16-17 20. nov. Namdalseid  22,6  --  kl. 19-01 20. nov Sula  20,3  26,7  kl. 05-06 20. nov. Værnes  20,2   25,8  kl. 05-06 20. nov. Ørland  19,5  26,2  kl. 01-05 20. nov. Rørvik  18,2  26,8  --

 Sjå òg 
 Ekstremvêr i Noreg

 Kjelder 


 Kjelder i tekst 

Vera
Kategori:2008 i Noreg